Descens crioscòpic

context: El descens crioscòpic també s'utilitza per eliminar capes de gel a les carreteres, autopistes i pistes d'aeroports. Cal només llançar damunt d'aquestes plaques clorur de sodi, NaCl, o clorur de calci, CaCl2, amb la qual cosa es rebaixa la temperatura de congelació i les plaques de gel es fonen. Un avantatge del clorur de calci és que, quan es dissol, allibera gran quantitat de calor que ajuda a fondre més gel. També l'etilenglicol s'empra per eliminar capes de gel formades sobre els avions.
qas: answers: text: carreteres, autopistes i pistes d'aeroports
question: D'on s'eliminen les capes de gel?

answers: text: El descens crioscòpic
question: Què s'utilitza per eliminar capes de gel a les carreteres, autopistes i pistes d'aeroports?

answers: text: clorur de sodi, NaCl, o clorur de calci, CaCl2
question: Què es llança damunt de les plaques?

answers: text: es fonen
question: Quin efecte produeix en les plaques de gel el clorur de sodi, NaCl, o clorur de calci, CaCl2?

answers: text: per eliminar capes de gel formades sobre els avions.
question: Per a què s'utilitza l'etilenglicol?

context: El descens crioscòpic és una de les propietats col·ligatives i, com la resta d'aquestes propietats, la magnitud del descens només depèn de la relació entre el nombre de partícules de solut i les de dissolvent.  Per tant, per a un dissolvent determinat, molt freqüentment l'aigua, només depèn del nombre de partícules de solut dissolt i no de la seva naturalesa. Qualsevol solut, a igual molalitat, produeix el mateix efecte.[2][3][4] Per exemple, el descens crioscòpic produït en afegir glucosa a una dissolució és equivalent al que s'aconsegueix en afegir igual massa de fructosa en lloc de glucosa, ja que al tractar-se de substàncies de massa molecular idèntica el nombre de partícules afegit a la dissolució seria exactament el mateix, malgrat ser sucres de naturalesa distina.
qas: answers: text: col·ligatives
question: Quin tipus de propietats té el descens crioscòpic?

answers: text: de la relació entre el nombre de partícules de solut i les de dissolvent
question: De què depèn la magnitud del descens?

answers: text: el mateix efecte
question: Què produeix qualsevol solut a igual molalitat?

answers: text: sucres de naturalesa distina
question: Què son la glucosa i la fructosa?

context: En la indústria agroalimentària, s'aprofita per detectar adulteracions de la llet. La llet pot ser adulterada afegint quantitats d'aigua sense que s'observi a simple vista. Per detectar si s'ha afegit aigua, es realitza una determinació de la seva temperatura de congelació que, en general, varia molt poc[19] i està al voltant dels -0,555 °C (entre 0,530 °C i 0,575 °C) per a la llet de vaca i 0,580 °C per a les llets de cabra i ovella. Les variacions depenen de l'estació (és menor durant l'hivern) i els continguts de sals en l'alimentació.[20] Ja que les temperatures de congelació són característiques, dins d'un marge de valors molt estret, si s'afegeix aigua, es dilueix la llet, la concentració de soluts disminueix i la temperatura de congelació augmenta segons l'equació de Raoult, amb la qual cosa pot ser detectada l'adulteració mitjançant mesures del descens crioscòpic.
qas: answers: text: detectar adulteracions de la llet
question: Quina aplicació té en la indústria agroalimentària?

answers: text: afegint quantitats d'aigua
question: Com pot ser adulterada la llet?

answers: text: hivern
question: En quina estació és menor la variació de la temperatura de congelació?

answers: text: una determinació de la seva temperatura de congelació
question: Què es realitza per detectar si s'ha afegit aigua?

answers: text: si s'afegeix aigua
question: Per què es pot disminuir la concentració de soluts de la llet?

context: La prova d'osmolalitat (concentració total de partícules) de l'orina es practica per mesurar la concentració de partícules de l'orina (urea i creatinina principalment). El resultat major dels valors normals pot indicar condicions tals com la malaltia d'Addison, insuficiència cardíaca congestiva i xoc. Les mesures inferiors als valors normals poden indicar aldosteronisme, diabetis insípida, excessiva ingesta de líquids, necrosi tubular renal o pielonefritis severa.[21]
qas: answers: text: per mesurar la concentració de partícules de l'orina (urea i creatinina principalment)
question: Per què es realitza la prova d'osmolaritat de l'orina?

answers: text: la malaltia d'Addison, insuficiència cardíaca congestiva i xoc
question: Quines condicions pot indicar resultats majors dels valors normals?

answers: text: inferiors
question: Com estarien els valors en relació als normals en una diabetis insípida?

context: A la figura adjunta es representa el diagrama de fases d'una dissolució aquosa. Si una dissolució aquosa es troba en el punt a i es redueix la temperatura es congelarà parcialment en el punt b, per sota de la temperatura de 0 °C, corresponent a l'aigua pura. S'observa que la temperatura de congelació de la dissolució disminueix a mesura que augmenta la molalitat, la concentració de la dissolució, seguint una corba descendent.[1]  La congelació serà parcial, ja que congela primer part de l'aigua, quedant-ne una altra sense congelar on es concentra el solut. Aquesta major concentració produeix un descens crioscòpic addicional en la part no congelada que, si la temperatura segueix baixant tornarà a congelarse parcialment, repetin-se aquest procés de congelació-parcial-concentració-descens crioscópic addicional al llarg de la corba b-c, fins a arribar al punt eutèctic de la mescla, representat com c, on l'increment de concentració del solut ja no produeix nou descens crioscòpic i solidifica el conjunt.
qas: answers: text: a mesura que augmenta la molalitat
question: Quan disminueix la temperatura de congelació de la dissolució?

answers: text: l'increment de concentració del solut ja no produeix nou descens crioscòpic i solidifica el conjunt
question: Què passa en el punt eutèctic?

answers: text: per sota de la temperatura de 0 °C
question: A quina temperatura es congelarà parcialment la dissolució aquosa?

context: A l'oceà antàrtic viuen un centenar d'espècies del gènere Notothenioidea que sintetitzen un tipus de proteïnes anticongelants, que es dissolen dins la sang, i els permeten viure a temperatures de fins a -1,8 °C. Aquestes proteïnes tenen un mecanisme de funcionament diferent al del descens crioscòpic amb una efectivitat d'unes 500 vegades superior. Sembla que s'adhereixen als nuclis de cristal·lització del gel que es formen en un principi i n'impedeixen el seu posterior creixement.[13][14]
qas: answers: text: un centenar
question: Quantes espècies del gènere Notothenioidea viuen a l'oceà antàrtic?

answers: text: A l'oceà antàrtic
question: En quin oceà viuen les espècies del gènere Notothenioidea?

answers: text: sintetitzen un tipus de proteïnes anticongelants
question: Què fan les espècies del gènere Notothenioidea?

answers: text: fins a -1,8 °C
question: A quina temperatura poden viure les espècies del gènere Notothenioidea?

answers: text: dins la sang
question: On es dissolen les proteïnes anticongelants que sintetitzen?